
Z A P I S N I K
4. seje upravnega odbora Ribiške zveze Slovenije

Seja je potekala 15. decembra 2022 ob 15:00 uri v prostorih RD Ljutomer, Mota 76, 9240 Ljutomer.  

	Prisotni:
	

	- člani UO RZS:
	predsednik: dr. Miroslav ŽABERL; člani: Marijan GABER, Aleš HORVAT, Peter JANKOVIČ, Marko KRAJNC, Bojan LEVAI, Branko NOVAK, Boštjan Peter  ZAGOŽEN

	-  nadzorni odbor RZS:
	/

	[bookmark: _Hlk123207679]-  strokovna služba RZS:
	mag. Igor MILIČIĆ	

	-  vabljeni: 
	/

	- predstavniki RD Pomurja
	Aleš HORVAT (ZRD Pomurja, RD Murska Sobota), Bogdan VRBNJAK  (RD Ljutomer),  Igor VAJS (RD Radgona) 

	Opravičili odsotnost:
	

	-  člani:
	- strokovna sodelavka RZS:
	mag. Igor MILIČIĆ	



	Igor KLOBOVES, Marko LIPOVŽ, Dušan PEČNIK, 
dr. Polona PENGAL.



Sejo je vodil predsednik RZS Miroslav Žaberl. Prisotnih je bilo osem članov UO RZS od desetih. Seja je bila sklepčna. 

Predlagan je bil sledeči dnevni red:  
[bookmark: _Hlk107731981]1. Pregled zapisnika 3. redne seje in 3. (koresp.) seje UO RZS s poročili o realizaciji sklepov
[bookmark: _Hlk107732108]2. Pregled zapisnikov delovnih teles med 3. in 4. sejo UO (mandat 2022 - 2027)
2.1. zapisnik 1. seje GFV
2.2. zapisnik 2. seje KNE
2.3. zapisnik 4. (koresp.) seje KPR
[bookmark: _Hlk107732379]2.4. informacija s 1. seje KPV
[bookmark: _Hlk107732033]3. Problematika kormorani - izdano dovoljenje za plašenje in odstrel 2022 - 2027
[bookmark: _Hlk107732411][bookmark: _Hlk121416121]4. Dogovor o zapolnitvi kvote za svečani ribiški kroj
5. Finančno poročilo
[bookmark: _Hlk103599455]6. Predlog imenovanja inventurne komisije RZS 
7. Projekt strokovnega sodelavca RZS za ekologijo
[bookmark: _Hlk121415785]8. Seznanitev z odstopom člana UO RZS in razpis nadomestnih volitev
9. Seznanitev:
· posvet za vodstva RD - Organiziranje in poslovanje RD, 19.10.2022
· [bookmark: _Hlk122956945]sestanek SŠRAJ - Plomin, 4./5.11.2022
· zapisnik NO RZS - mandatna pogodba predsednika RZS, sestanek, 8.11.2022
· problematika prepovedi privabljanja rib s hrano - sestanek s prizadetimi RD, 10.11.2022
· problematika lastninjenja zemljišč - sestanek s prizadetimi RD, 7.12. 2022
10. Razno
· projekt Kandidacija za CIPS kongres 2025
· OKS-ZŠZ: Etični kodeks
11. Sestanek s predsedniki ribiških družin na območju Pomurja o aktualnih problematikah ribiškega
      upravljanja

Sprejet je bil razširjen dnevni red pod točko 10. Dnevni red je bil sprejet soglasno. Gradivo za sejo so prisotni prejeli v elektronski obliki. 


AD 1

Pregled zapisnika 3. redne seje in 3. (koresp.) seje UO RZS s poročili o realizaciji sklepov 
Sekretar RZS Igor Miličić je podal poročilo o realiziranih sklepih. Realizirani so vsi sklepi, razen sklepov 3. redne seje UO RZS, ko sta v urejanju: sklep 5: KPA RZS pridobi dodatno ponudbo za kroj ribiškega čuvaja in sklep 8, ki je bil podan le kot  seznanitev.

[bookmark: _Hlk116834863]Pripomb prisotnih na obravnavana zapisnika ni bilo.

Sprejet je bil:	
Sklep 1:  Prisotni člani UO RZS na zapisnika 3. redne in 3. (koresp.) seje nimajo pripomb in jih potrjujejo soglasno. Potrjujejo tudi poročilo o realizaciji sklepov.

AD 2

[bookmark: _Hlk103599110]Pregled zapisnikov delovnih teles med 3. in 4. sejo UO (mandat 2022 - 2027)
2.1. zapisnik 1. seje GFV
Poročilo je predstavil sekretar RZS Igor Miličić. Izpostavil je sklep1, ki navaja, da se pozove vse predsednike komisij RZS, da podajo svoje zahteve o finančnih načrtih za 2023 z vsebinskimi obrazložitvami. Obravnavano je bilo vprašanje novega cenika za elekroizlov. Trenutno veljavni cenik sega še v leto 2009 in ne upošteva zvišanja življenjskih stroškov. Cenik bo pripravljen na podlagi novega cenika ZZRS. Glede vpisa nepremičnine RZS v zemljiško knjigo, je potopek na čakanju. Komisija predlaga pripravo dopisa o smiselnosti centralnega razpisa za nakup ribje hrane za ribogojnice pri najugodnejšen ponudniku. 
Predsednik RZS je podal priporočilo, da komisije RZS pred skupščino RZS pripravijo finančni načrt za leto 2023, ki naj vsebuje:
· kratko poročilo o delu v letu 2022
· projektno naravnano finančno poročilo za leto 2023 (predlogi projektov, ki zahtevajo večja finančna vlaganja)

Pripomb prisotnih na obravnavan zapisnik ni bilo.

[bookmark: _Hlk116834930]2.2. zapisnik 2. seje KNE
Poročilo je predstavil predsednik KNE RZS Marijan Gaber. Komisija je obravnavala načrt dela in finančni načrt za leto 2023. Dokončno poročilo bo sprejeto v začetku prihodnjega leta na korespondenčnem odločanju. V urejajnju je zadeva Kogal d.o.o. 

Pripomb prisotnih na obravnavan zapisnik ni bilo.

[bookmark: _Hlk107732243]2.3. zapisnik 4. (koresp.) seje KPR
Poročilo je predstavil predsednik KPR RZS Boštjan Peter Zagožen. Obravnavani so bili predlogi za priznanja RD Velenje in RD Sevnica. Izpostavil je učinkovitost komisije glede zmanjševanja stroškov.

Pripomb prisotnih na obravnavan zapisnik ni bilo.
[bookmark: _Hlk107732348]
2.4. informacija s 1. seje KPV
[bookmark: _Hlk122958210]Informacijo je podal predsednik KPV RZS Miroslav Žaberl. Zapisnik bo UO RZS potrjeval na naslednji seji. Širše so obravnavali dva zanimiva pravna vprašanja:
· [bookmark: _Hlk122959818]pravna podlaga za prepoved ribolova
Mnenje je objavljeno v glasilu Ribič 12, avtor prispevka je Peter Solar. Ugotovljeno je bilo, da pritisk na posamezne RD, da se na podlagi trenutno veljavnih RGN in kocesijskih pogodb  pri zagotavljanju vodnega stanja rib prepove ribolov, nima ustrezne pravne podlage. Neupoštevanje prepovedi ribolova posledično nima prekrškovne in disciplinske podlage. Komisija meni, da bi država morala prevzezi odgovornost kar se tiče ravnanja posameznih državnih organov, ki imajo pristojnosti na tem področju. Ugotovljeno je bilo, da sta pristojni ministrstvi neodzivni. MKGP zagovarja stališče naj to problematiko urejajo RD same. RZS želi, da bi pristojno ministrstvo pripravilo Postopkovnik, kjer bi bile jasno navedene pristojnosti ministrstva, organov v ministrstvu in koncesionarjev.
· Problematika določenih RGN
RGN, ki so v fazi sprejemanja, niso usklajeni v problematiki, ki se nanaša na prepoved krmljenja rib. RZS je seznanjena z dejstvom, da so vsi RGN poslani v podpis na MKGP. Ponovno je bil poslan dopis ministrici MKGP, da se neusklajenih RGN ne podpisuje. Predsednik RZS je izrazil dvom v uspešnost posredovanja, glede na to, da je danes ponovno predstavil problematiko na ZZRS, kjer pozitivnega zagotovila ni prejel. KPV RZS je pripravila pravno mnenje o tem, kakšne možnosti ima RD v primeru podpisa RGN, ki ni usklajen. Dejstvo je, da ima država možnost avtoritarno sprejeti in podpisati tak akt, RD pa ga je dolžna izvajati. RD ima sicer možnost sprožitve tožbe na upravno sodišče. KPV RZS je bila enotna v tem, da bi RD s tožbo težko uspela.

Komisija je obravnavala Pravni ribiški kotiček v glasilu Ribič Odzivi so dobri, tako da se z njim nadaljuje. Sprejet je bil dogovor, da se v naslednji številki glasila ribiče pozove k postavitivi aktualnih pravnih vprašanj. Glede programa dela v letu 2023, so bila obravnavana splošna aktualna vprašanja in pravna pomoč RD.

Pripomb prisotnih na seznanitev ni bilo.

[bookmark: _Hlk54361579]Sprejeti so bili:	 
Sklep 2: UO RZS potrjuje zapisnike naslednjih delovnih teles: GFV RZS z dat. 9.11., KPR RZS z dat 24. 11. in KNE RZS z dat 28. 11. 2022.
Sklep 3: Sekretar RZS navedene zapisnike pošlje v objavo na spletno stran RZS.
Sklep 4: UO RZS se je seznanila z informacijo s 1. seje KPV RZS. Zapisnik te seje se bo potrjeval na naslednji seji UO RZS.
Sklep 5: komisija GFV čim prej sprejme predlog novega cenika elektroodlovnih storitev RZS, ki ga UO RZS obravnava na korespondenčni seji.  

AD 3

Problematika kormorani - izdano dovoljenje za plašenje in odstrel 2022 - 2027
Poročilo podal sekretar RZS Igor Miličić. Dovoljenje za plašenje in odstrel osebkov koromoranov je izdano s strani MKGP. Odločba je javno dostopna na spletni strani RZS, prav tako je bil poslan dopis vsem RD in ZRD. RZS je pozvala LZS k sodelovanju in koordiniranju sestankov med OZUL in RD glede izvajanja odločbe.

POVZETEK RAZPRAVE:
B. P: Zagožen je navedel, da odločba navaja, da velja 5 let od dokončnosti. Zanima ga točen datum petletnega roka. M. Žaberl odgovarja, da je dokončnost enaka datumu izdaje odločbe, torej v tem primeru 18.11.2027. Ne glede na kritike določenih RD glede premajhnega dovoljenega števila odstrela, je RZS vložila veliko naporov, da je bila odločba sploh izdana. Odločba je izvršljiva, pritožba ni možna. RZS je oddala enak zahtevek kot za prejšnje petletno obdobje iz razloga dolgotrajnega postopka pridobivanja dovoljenja in kot ponovitev precedenčnega primera izpred 5 let. Za naslednje obodobje predlaga, da se pripravi nov zahtevek z  dodatnimi obrazložitvami, ki bi pomenile večji dovoljen odstrel in odstrel na na območjih, kjer sedaj ni dovoljen. Navedel je, da je potrebno že sedaj opozoriti ZZRS k pripravi novih strokovnih podlag.

[bookmark: _Hlk122969992]Sprejet je bil:
Sklep 6: UO RZS se je seznanil z izdanim dovoljenjem za plašenje in odstrel kormorana v obdobju 2022-2027 in o koordinacijskih aktivnostih RZS z LZS za implementacijo dovoljenja na terenu.


AD 4

Dogovor o zapolnitvi kvote za svečani ribiški kroj.
[bookmark: _Hlk107732597]Poročilo podal sekretar RZS Igor MIličić. Odziv RD je naveden v gradivu te seje. K projektu ni pristopilo 24 RD. RZS je po pogodbi plačala stroške za 64 krojev. Potrebno je določiti kako in za kakšen namen se izdela rib. kroje, da se zapolni kvota.

[bookmark: _Hlk122965244]POVZETEK RAZPRAVE:
M. Žaberl je izrazil je obžalovanje, da toliko RD ni priostopilo k projektu. B. Levai meni, da je potrebno poiskati oz. dodeliti brezplačen rib. kroj  nekomu, ki bo v RD deloval tudi v prihodnje. Predlaga ponovno povpraševanje po RD.  M. Krajnc predlaga, da se sredstva namenijo za rib. kroj članov UO RZS, kot vzor in vzpodbuda drugim RD. B. P. Zagožen predlaga, da ponovno kontaktira RD iz svojega območja, sicer podpira predlog M. Krajnca. P. Jankovič se pridružuje predlogu B. P. Zagožna, vendar je tudi mnenja, da se o razpoložljivi kvoti ponovno obvesti vse RD.  M. Žaberl navaja, da v običajnih okoliščinah ne bi pristal na podan predlog M. Krajnca, vendar glede na nastalo situacijo nima zadržkov za dodelitev kroja tistim članom UO RZS, ki ga še nimajo. Predlaga, da strokovna služba RZS vseeno najprej pridobi podatek o interesu od 24 RD, ki kroja še niso naročile, nato se pošlje povpraševanje za dodaten ribiški kroj tistim RD, ki so ga že naročile. Dodaten rib. kroj je namenjen vodstvu RD. Preostanek kvote se nameni za kroje UO RZS, kot že omenjeno (največ 7 krojev).

Sprejeta sta bila:
Sklep 7: UO RZS se je seznanil s stanjem izpolnjenosti kvote svečanih ribiških krojev za praporščake RD.
[bookmark: _Hlk124345746]Sklep 8: UO RZS potrjuje sklep, da se preostanek kvote svečanih ribiških krojev nameni članom UO RZS, ki kroja še nimajo. Strokovna služba RZS nato pošlje povpraševanje 40 RD, ki so se že odzvale pozivom RZS, ali potrebujejo še dodaten primerek ribiškega kroja.


AD 5

Finančno poročilo 
Poročilo je podal predsednik RZS Miroslav Žaberl. Situacija ni tako alarmantna, kot je bilo predstavljeno na prejšnji seji UO RZS. Glede na finančno poročilo januar – oktober 2022 kaže, da je na voljo še okoli 60.000 EUR sredstev. Od tega je 20.000 EUR rezerviranih (iz leta 2021) za tekmovalno dejavnost, 10.000 EUR (iz let 2020 in 2021) za strokovnega sodelvca za naravovarstvo in ekologijo. Predvideni stroški do konca leta znašajo okoli 30.000 EUR. Končni rezultat se predvideva pozitivna ničla.
Predsednik RZS je izpostavil možnost povišanja članskega prispevka RD za RZS. Glede na predloge UO RZS o novih finančnih projektih, se bo odločalo o tem, da bi se na naslednji skupščini RZS predlagalo povišanje članskega prispevka za leto 2024. Navedel je, da RZS s financami ravna gospodarno.

POVZETEK RAZPRAVE:
M. Krajnc meni, da članski prispevek že dolgo ostaja enak, ne glede na višanje življenjskih stroškov, zato predlaga povišanje prispevka. KPA RZS bo v prihodnje sodelovala pri pripravi dogodkov, za katere želi pnuditi nekaj več (Celjski sejem, sejem Gornja Radgona, kandidatura za svetovni kongres CIPS 2025). B. Levai podpira predlog glede na to, da se bodo predvidoma odvijali projekti tudi na drugih področjih (tekmovalna dejavnost). Glede višine zvišanja predlaga izdelavo finančnih simulacij. M. Žaberl predlaga, da se o tej temi dogovarja na naslednji seji UO RZS, ko bo znano končno finančno poročilo. Navaja, da bo svoje mnenje prispevala tudi GFV RZS. Podal je informacijo, da je v veljavi sklep UO RZS, ki navaja, da se, poleg dodeljenih sredstev iz proračuna RZS, tekmovalna dejavnost financira sama.

Sprejet je bil:
Sklep 9: UO RZS se je seznanil s finančnim poročilom za obdobje januar-oktober 2022 in ga potrjuje.  

AD 6

Predlog imenovanja inventurne komisije RZS 
Predlog je predstavil sekretar RZS Igor Miličić.
Predlagani člani inventurne komisije so:
· [bookmark: _Hlk122969567]mag. Igor Milić (sekretar RZS), predsednik
· Miran Habe (RD Straža Sava), član
· Marijan KERČ (RD Dolomiti), član
Predlagana nadomestna člani inventurne komisije sta:
· Peter WEIBL (RD Visoko)
· Bojan KRIŽNIK (RD Bistrica Domžale)

[bookmark: _Hlk122968243]Člani UO RZS na predlog nimajo pripomb in ga potrjujejo.
Sprejet je bil:
[bookmark: _Hlk122968301]Sklep 10: UO RZS se je seznanil s predlogom imenovanja inventurne komisije RZS in ga potrjuje.


AD 7

Projekt strokovnega sodelavca RZS za ekologijo
Oceno projekta je predstavil predsednik RZS Miroslav Žaberl. Ocenil ga je kot zelo uspešnega in plodnega. Sodelovanje s strokovno sodelavko dr. Polono Pengal je izpolnilo vsa pričakovanja. V naslednjem letu bo sodelovanje sporazumno prekinjeno zaradi njene porodniške odsotnosti. Predlaga, da se sodelovanje obnovi z letom 2024, na kar pristaja tudi dr. Polona Pengal.
V vmesnem obdobju predsednik RZS predlaga realizacijo projekta Strokovni sodelavec RZS za medije, kar je že nakazal v strateškem načrtu RZS za ta mandat. Navedel je, da se je potrebno z aktualno problematiko  in uspešnimi  projekti bolj izpostaviti v medijih, kar so pokazali  tudi nedavni dogogodki (problematika suše, pogini rib).

Člani UO RZS na predlog nimajo pripomb in ga potrjujejo.

Sprejeta sta bila:
Sklep 11: UO RZS se je seznanil z enoletno prekinitvijo sodelovanja v letu 2023 z dr. Polono Pengal ter z možnostjo ponovnega sodelovanja po prekinitvi.
Sklep 12: UO RZS potrjuje, da se pristopi k novemu projektu Strokovni sodelavec RZS za medije.


AD 8

Seznanitev z odstopom člana UO RZS in razpis nadomestnih volitev
[bookmark: _Hlk122972496]Člani UO RZS so se seznanili z odstopno izjavo člana UO RZS in predsednika TK RZS Branka Novaka, ki je izjavo podal tudi osebno na tej seji. Zahvalil se je vsem za uspešno in korektno sodelovanje. Svojo funkcijo bo opravljal do marca 2023, ko bo sklicana seja skupščine RZS.

Predlog sklepa o razpisu nadomestnih volitev za člana UO RZS za mandatno obdobje 2022 - 2027 iz območja ZRD Ptuj je predstavil predsednik RZS. V ta namen se imenuje kandidacijska komisija v sestavi:
· Peter Solar (RD Šempeter), predsednik
· Aleš HORVAT (RD Murska Sobota), član
· Boštjan Peter ZAGOŽEN (RD Šempeter), član
[bookmark: _Hlk122971102]Predviden datum volitev je predvideni datum seje skupščine RZS, 30.3. 2023. Rok za vložitev kandidature je med 5.1.2023 in  20.2.2023.

Sprejeti so bili:
Sklep 13: UO RZS se je seznanil z odstopno izjaavo člana UO RZS in predsednika TK RZS Branka Novaka in jo potrjuje.
Sklep 14: UO RZS je sprejel sklep o razpisu nadomestnih volitev za člana UO RZS za mandatno obdobje 2022 - 2027 iz območja ZRD Ptuj. Imenuje se kandidacijska komisija v sestavi Peter Solar (predsednik), Aleš Horvat (član) in Boštjan Peter zagožen (član). Rok za vložitev kandidature je od vklj. 5.1.2023 do vklj.  20.2.2023. Predviden datum volitev je predvideni datum seje skupščine RZS, 30.3. 2023.
Sklep 15: Pisni odpravek sklepa posreduje strokovna služba vsem organom RZS in vsem članicam RZS.

AD 9

Seznanitev:
· posvet za vodstva RD - Organiziranje in poslovanje RD, 19.10.2022
Informacijo je podal sekretar RZS Igor Miličić. Predavanje je bilo dobro obiskano in kvalitetno pripravljeno. O dogodku je objavljen članek v glasilu Ribič. 

· sestanek SŠRAJ - Plomin, 4./5.11.2022
Poročilo je del gradiva te seje.

· zapisnik NO RZS - mandatna pogodba predsednika RZS, sestanek, 8.11.2022
Člani UO RZS so se seznanili z zapisnikom NO RZS, 8.11.2022, ki obravnava mandatno pogodbo predsednika RZS. Član UO RZS Bojan Levai je seznanil prisotne z zahtevo RD Novo mesto, da se UO RZS seznani s celotno korespondenco glede mandatne pogodbe. RD Novo mesto ni izrazila interesa po ogledu pogodbe na sedežu RZS. Predsednik RZS je navedel, da se v izogib nadaljnim zapletom, mandantna pogodba javno objavi na spletni strani RZS.

· problematika prepovedi privabljanja rib s hrano - sestanek s prizadetimi RD, 10.11.2022
Pojasnitev je podana pod točko 2.4 tega zapisnika.

· problematika lastninjenja zemljišč - sestanek s prizadetimi RD, 7.12. 2022
Problematiko je predstavil predsednik RZS. Za vse zainteresirane in prizadete RD je RZS organizirala sestanek, ki je potekal 7.12.2022 v prostorih RZS. Ugotovljeno je bilo, da se primeri med seboj razlikujejo glede namembnosti zemljišč. RZS je RD predlagala, naj pogodb Sklada kmetijskih zemljišč in gozdov RS o brezplačnem prenosu zemljišč ne podpisujejo. RZS predlaga RD sklicevanje na judikat, ki vsebuje odločitev, rešitev zadeve o navedeni problematiki (Vrhovno sodišče RS).

Sprejeti so bili:
Sklep 16: UO RZS se je seznanil z zapisnikom 17. kongresa SŠRAJ, 4./5.11.2022, Plomin (Hrvaška).
Sklep 17: UO RZS se je seznanil z zapisnikom Nadzornega odbora RZS z dne 8.11.2022. Strokovna služba RZS javno objavi mandatno pogodbo predsednika RZS na strani RZS.
Sklep 18: UO RZS se je seznanil s stanjem problematike prepovedi krmljena rib ter aktivnosti RZS in prizadetih RD.   
Sklep 19: UO RZS se je seznanil z zapisnikom s sestanka RZS s prizadetimi RD, 7.12.2022, glede problematike lastninjenja zemljišč in ga potrjuje.

AD 10

Razno
· projekt Kandidacija za CIPS kongres 2025
Predsednik KPA RZS Marko Krajnc je predstavil pripravo gradiva za kandidaturo svetovnega kongresa CIPS 2025 v Bohinju. Opravljen je bil sestanek s predstavnico Turizma Bohinj dr. Jano Vilman. Predstavitev zajema prikaz lokacije dogodka, poudarek je na trajnostnem turizmu in lokalnih prireditvah v tem obdobju. Turistični ponudniki in lokalna skupnost so izkazali velik interes za gostitev dogodka. Namestiev je predvidena v hotelu Bohinj v Ribčevem Lazu, ki ponuja vse potrebno za gostitev dogodkov na visoki ravni. RZS bi zakupila vse hotelske kapacitete za čas trajanja kongresa, posledično lahko zagotovi nižje stroške. Na nivoju RZS predlaga ustanovitev delovne skupine, ki bi bila zadolžena za pripravo kandidature, vključiti bo potrebno tudi zunanje izvajalce. Gradivo v končni obliki se predstavi na kongresu CIPS maja 2023 v Bukarešti. 
Predsednik RZS je navedel, da mora biti osnovno izhodišče za izvedbo dejstvo, da je projekt finančno vzdržen (z večino sredstev, del sredstev gre iz proračuna RZS). KPA RZS naj preveri in potrdi višino  končne kotizacije za udeležence kongresa. Glede na to, da je cene vnaprej težko predvideti, predlaga vkjlučitev klavzule o pravici spremembe cene, če bo potrebno.

· [bookmark: _Hlk122984385]OKS-ZŠZ: Etični kodeks
[bookmark: _Hlk122983229]Poročilo je predstavil sekretar RZS Igor Miličić. OKS-ZŠZ je dne 13.12.2022 organizirala videokonferenco na temo etičnega kodeksa in portala Žvižgavka. NPZ, ki so članice OKS-ZŠZ, sprejemejo Etični kodeks in ga javno objavijo na svoji spletni strani. Pravna podlaga za sprejetje etičnnega kodeksa se nahaja v pravilnikih MOK in OKS-ZŠZ. Prav tako se na spletni strani objavi logotip portala Žvižgavka s povezavo na portal, ki ga upravlja OKS-ZŠZ. Žvižgavka je namenjena prijavi nepravilnosti v športu.
Predsednik RZS je odredil, naj TK RZS pregleda Etični kodeks OKS-ZŠZ in preveri, če Etični kodeks tekmovalcev RZS vsebuje vse atribute, ki jih navaja kodeks OKS. Predlaga dve opciji: sprejme se Etični kodeks OKS-ZŠZ v celoti in, če je potrebno, se temu prilagodijo akti RZS, ki zadevajo tekmovalno dejavnosti; že obstoječi kodeks RZS se dopolni in prilagodi kodeksu OKS. TK RZS poda mnenje na nasldnji seji UO RZS.

· Dodatno
Marko Krajnc je opozoril na neodzivnost MKGP oz. ZZRS glede izdajanja novih čuvajskih izkaznic. Strokovna služba RZS preveri situacijo pri ZZRS. Prav tako so neodzivni ribiški vodniki glede urejanja njihovega statusa. Projekt Razstava RZS v Državnem zboru še ni realiziran. Strokovna služba RZS ponovno preveri in pridobi pisni odgovor o možnosti izvedbe razstave. Ribiški koledarji so presegli pričakovanja, potreben je bil ponatis, nastali strošek do razlike cene za RD (zaradi manjše naklade) krije RZS.

AD 11

Sestanek s predsedniki ribiških družin na območju Pomurja o aktualnih problematikah ribiškega upravljanja
RD so opozorile na težave s katerimi se srečujejo. Člani UO RZS, ki pokrivajo posamezno področje, ki so ga izpostavile RD, ga zabeležijo z namenon reševanja problematike.

· Aleš Horvat (predsednik ZRD Pomurja in RD Murska Sobota)
· posegi v vodotoke: DRSV ne podaja mnenj, z ostalimi pristojnimi službami RD nima težav

· [bookmark: _Hlk122985945]Bogdan Vrbnjak (predsednik RD Ljutomer)
· prepoved krmljenja rib
· problematika kormorani: RD še vedno čaka na odločbo, ki je v obravnavi in je ločena od odločbe, ki je že bila izdana na pobudo RZS

· Igor Vajs (predsednik RD Radgona)
· posegi v vodotoke: RD ni bila seznanjena glede občinskih prostorskih načrtov (OPN) s strani izvajalcev o posegih, ker je nedopustno; predlaga izvedbo sestanka vseh udeležencev v pomurski regiji glede omenjene problematike; doseči je potrebno kompromis pri izvajanju ribolova z deležniki; dela potekajo na način, ki škoduje vodotokom
· Negovsko jezero (krajinski park Negova): jezero se pripravlja na izpust vode, ker jez ni več v stanju opravljanja svoje naloge; RD je predlagala ustanovitev projekta za sanacijo jeza, del jezera se izprazni za leto dni z namenom, da se opravi celovita sanacija; v dani situaciji ribolova praktično ni več možno izvajajti zaradi zaraščenosti
· mirne cone: prihaja do nedoslednosti zaradi izvajanja posegov v vodotoke tudi v mirnih conah
· tekmovalna dejavnost: informacije o sodelovanju na mednarodnem tekmovalnem dogodku so pomanjkljive; posledično se udeleženci ne morejo ustrezno pripraviti nanj v organizacijskem vidiku, finančna konstrukcija ni jasno razvidna
· odvzem koncesije za ribiško upravljanje
· sejem Gornja Radgona: izrazil je razočaranje nad potekom dogodkov;  želel bi večjo vlogo RD  na območju Pomurja pri sodelovanju na sejmu; sejemski prostor bi bilo potrebno bolje izkoristiti, tudi z več aktivnostmi
· vseslovenska ribiška dovolilnica: v tujini tako prakso poznajo; v razmislek predlaga uvedbo take dovolilnice  za Slovenijo

Odgovori na predstavljeno problematiko ter splošne ugotovitve in zaključki
Podal jih je predsednik RZS Miroslav Žaberl. Glede pprepovedi krmljenja rib nima vzpodbudnih novic, določeni RGN so že podpisani s strani obeh ministrstev. Problematika je bila obravavana na seji KPV RZS, 14.12.202 (točka 2.4 tega zapisnika). RZS je seznanjena z zahtevkom RD o spremembi izdane odločbe glede plašenja in odstrela osebkov kormorana, o tem odloča pristojno ministrstvo. Odvzem koncesije za ribiško upravljanje ni posebej verjeten, odločanje poteka na državni ravni. RZS lahko v takih primerih nudi pravno pomoč. Pomembno je, da se zadave urejajo v predpisanih rokih. V posegih v vodotoke, kjer je ZZRS soglasjedajalec ali mnenjedajalec, RD pa ni bila obveščena o poteku z njihove strani, prosi, da se informacija posreduje RZS, da bo, kot član sveta ZZRS, izpostavil problematiko. Glede težav na področju obveščanja o izvedbi mednarodnih tekmovanj nima konkretnih podatkov. RZS ima omejen proračun za tekmovanja. Vsako leto se sprejme program udeležbe na mednarodnih tekmovanjih. Nekatere ekipe se financirajo z donacijami. Strinja se, da je potrebno RD, iz katere tekmovalec izhaja, seznaniti s finančnim načrtom. Glede sejma v Gornji Radgoni soglaša s kritiko: razstavni prostor ni bil zadovoljiv, RZS ima omejeno visoke stroške za te namene, ni dovolj razstavljalcev ribiške opreme in prodajalcev. Z vodstvom Pomurskega sejma ima RZS dobre odnose. Načrtuje sodelovanje na naslednjem sejmu, glede na veliko število obiskovalcev. Glede predloga o vseslovenski ribolovni dovolilnici je podal primer Nizozemske, ki tako dovolilnico ima. Njihova prednost je v tem, da je večina vod državna. Ideja se zdi dobra, vendar praksa Nizozemske ni prenosljiva v Slovenijo. Potreben bi bil skupni dogovor vseh RD. Predsednik RZS je seznanil predstavnike prisotnih RD tudi o drugih aktualnih temah.

Beseda članom UO RZS:
· Marijan Gaber, predsednik KNE RZS:
· izpostavil je projekt Natura Mura, ki je po njegovem mnenju uspešen; pridobil je tudi veliko slikovnega gradiva
· Marko Krajnc, predsednik KPA RZS:
· sejem Gornja Radgona: mnenja je, da je pri pripravi potrebno sodelovati z RD na tem območju
· vseslovenska ribiška dovolilnica: podobna ideja se je pojavila v Skupnosti Julijskih Alp (12 občin), kjer obstaja zanimanje za izdajo tovrstne dovolilnice za muharjenje; meni, da je ideja dobra, vprašanje pa je, kako je to tehnično in organizacijsko izvedljivo
· Aleš Horvat, predsednik DMR RZS:
· vseslovenska ribiška dovolilnica: meni, da je vprašanje zastavljeno za celotno območje Slovenije (z izjemo vod, ki so pod okriljem ZZRS); v ZRD Pomurja so sprejeli odločitev, da lahko člani znotraj ZRD koristijo 5 lovnih dni v vsaki drugi RD, z upoštevanjem njihovega ribolovnega režima; glede vseslovenske riboolovne dovolilnice bi bilo ptrebno razmisliti o cenovnem okviru in katere ribiške tehnike bi bile dovoljene


Vsi sklepi so bili sprejeti soglasno, razen tam, kjer je to posebej navedeno. Seja je bila končana ob 18:00 uri. 

Andreja BAVDAŽ
	

	
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL







Prejmejo:
· člani UO RZS
· ob zadolžitvah navedeni člani
· delavci strokovne službe RZS

Po verifikaciji na seji UO prejmejo še:
· člani nadzornega odbora RZS
· predsedniki drugih organov RZS in predsedniki delovnih teles UO RZS
· vabljeni gostje
· RD, ki uporabljajo e- pošto
· arhiv RZS

Opombi:	Po verifikaciji na seji UO RZS, sekretar RZS objavi ta zapisnik na spletnih straneh RZS.
Zvočni zapis poteka seje se nahaja v arhivu RZS. Hrani se dve leti.

